ОБЩИНСКА ИЗБИРАТЕЛНА КОМИСИЯ–ПОПОВО
гр.Попово 7800, пл.”Александър Стамболийски” № 1,тел.0608/40297,
e-mail:oik2524@cik.bg

ЗА ИЗБОРИТЕ ЗА ОБЩИНСКИ СЪВЕТНИЦИ И КМЕТОВЕ НА 29.10.2023 ГОД.
ПРОТОКОЛ № 23/14.10.2023 год.

Днес, 14.10.2023 г., в гр. Попово, се проведе заседание на Общинска избирателна комисия Попово, в състав:

ПРЕДСЕДАТЕЛ:	Галин Цанков Иванов	
ЗАМ.-ПРЕДСЕДАТЕЛ:	Дияна Орлинова Рангелова-Колева	
ЗАМ.-ПРЕДСЕДАТЕЛ:	Елиз Юсеинова Енверова	
ЗАМ.-ПРЕДСЕДАТЕЛ:	Данчо Колев Николаев	
СЕКРЕТАР:	Надя Георгиева Тодорова-Антонова	
 ЧЛЕНОВЕ:	Пеньо Христов Димитров	
 	Ивета Атанасова Иванова	
 	Силвия Пеева Стоянова	
 	Таня Иванова Михова	
 	Елена Валентинова Цанева	
 	Димитър Добрев Ковачев	

Заседанието започна в 16.30 ч., при наличие на законоустановения кворум, в присъствието на 10 члена на комисията.

Присъстват: Галин Цанков Иванов, Данчо Колев Николаев, Таня Иванова Михова, Пеньо Христов Димитров., Елиз Юсеинова Енверова Надя Георгиева Тодорова-Антонова, Ивета Атанасова Иванова, Силвия Пеева Стоянова, Елена Валентинова Цанева, Димитър Добрев Ковачев.

Отсъстват: Дияна Орлинова Рангелова-Колева

Галин Цанков: Откривам заседанието на ОИК Попово. Предлагам на Вашето внимание  следнит проекта на дневен ред:
1.	Проект на решение за Одобряване на предпечатните образци на протоколи на секционните избирателни комисии за изборите за общински съветници и кметове в община Попово на 29 октомври 2023 г.
2.	Проект на решение по сигнал от Деан Маринов Русев, упълномощен представител на коалиция „Продължаваме промяната–Демократична България“ относно поставени агитационни материали на нерегламентирани места на територията на община Попово
3.	Проект на решение Разпореждане на кметовете на населени места в община Попово да приведат в изпълнение издадените от тях заповеди за определяне местата за поставяне на агитационни материали във връзка с произвеждането на изборите за кметове и общински съветници на 29 октомври 2023г.

Има ли други предложения. Щом няма, нека пристъпим към гласуване:

Гласували „ЗА“-: Галин Цанков Иванов, Данчо Колев Николаев, Таня Иванова Михова, Пеньо Христов Димитров., Елиз Юсеинова Енверова Надя Георгиева Тодорова-Антонова, Ивета Атанасова Иванова, Силвия Пеева Стоянова, Елена Валентинова Цанева, Димитър Добрев Ковачев  /10/.

Гласували „ПРОТИВ“ -  няма.

По първа точка от дневния ред: 

РЕШЕНИЕ
№ 98
Попово
14.10.2023г.

ОТНОСНО: Одобряване на предпечатните образци на протоколи на секционните избирателни комисии за изборите за общински съветници и кметове в община Попово на 29 октомври 2023 г.
На основание чл. 87, ал. 1, т. 1 от ИК, Общинска избирателна комисия– Попово
 
РЕШИ:
 
1.Одобрява предпечатния образец на протоколи Приложение № 100-МИ-х, Приложение № 101-МИ-хм на секционна избирателна комисия и протокол Приложение № 104-МИ-хм на Общинска избирателна комисия, за изборите за общински съветници в община Попово на 29 октомври 2023 г.
2. Одобрява предпечатния образец на протоколи Приложение № 102-МИ-х, Приложение № 103-МИ-хм на секционна избирателна комисия и протокол Приложение № 105-МИ-хм на Общинска избирателна комисия, за изборите за кмет на община Попово на 29 октомври 2023 г.
3.Одобрява предпечатните образци на протоколи Приложение № 103-МИ-хм на секционна избирателна комисия и протоколи Приложение № 105-МИ-хм на Общинска избирателна комисия, за изборите за кметове на кметства в с. Априлово, с. Баба Тонка, с. Водица, с Гагово, с. Глогинка, с. Долна Кабда, с. Дриново, с. Еленово, с. Захари Стояново, с Заветно, с. Зараево, с. Звезда, с. Кардам, с. Ковачевец, с. Козица, с. Ломци, с. Медовина, с. Паламарца, с. Посабина, с. Садина, с. Светлен, с. Славяново, с. Тръстика и с. Цар Асен, община Попово на 29 октомври 2023 г.
Одобрените предпечатни образци на протоколите, съдържащи имената и подписите на присъстващите членове представляват неразделна част от протокола от заседанието на ОИК.

Гласували „ЗА“-: Галин Цанков Иванов, Данчо Колев Николаев, Таня Иванова Михова, Пеньо Христов Димитров., Елиз Юсеинова Енверова Надя Георгиева Тодорова-Антонова, Ивета Атанасова Иванова, Силвия Пеева Стоянова, Елена Валентинова Цанева, Димитър Добрев Ковачев /10/

Гласували „ПРОТИВ“ -  няма.

С 10 гласа „ЗА“ и 0 гласа“ПРОТИВ“, РЕШЕНИЕТО Е ПРИЕТО. 

По втора точка от дневния ред:

РЕШЕНИЕ
№ 99
Попово
14.10.2023г.

ОТНОСНО: Подадена жалба от Деан Маринов Русев, упълномощен представител на коалиция „Продължаваме промяната–Демократична България“ относно поставени агитационни материали на нерегламентирани места на територията на община Попово 

В ОИК – Попово е постъпила жалба  с  вх. № 62 от 13.10.2023 г. в регистъра на ОИК от Деан Маринов Русев, упълномощен представител на коалиция „Продължаваме промяната – Демократична България“  относно поставени агитационни материали на нерегламентирани места на територията на община Попово
В жалбата се твърди,  че  от няколко дни симпатизанти на коалицията, както и съвестни граждани сигнализирали, че в селата Ломци, Дриново, Еленово, Водица, Осиково и Светлен има разлепени плакати на кандидата за кмет Людмил Веселинов, издигнат от КП „Граждани за общината“ с  № 14. Същите били разлепени по стълбове и дървета на главните улици на посочените села. В жалбата също се твърди, че  в село Конак, освен на дърветата и стълбовете, такива има залепени включително и на указателните табели на изхода и входа на селото. В село Гагово на главния път, посока гр. Опака също имало  разлепени  по стълбове и дървета. В жалбата се иска, ОИК да излезе с незабавно решение за премахване на всички агитационни материали от нерегламентираните места. 
ОИК Попово извърши проверка на място по посочените в сигнала населени места, за която  бе съставен протокол от 14.10.2023 год., със следните констатации: В село Ломци, комисията установи наличието на  3 бр. плакати  на кандидата за кмет на община Попово от коалиция „Граждани за общината“ залепени на електрически стълбове по главния път минаващ през селото  в посока Разград.  На видно место на сградата на кметство с. Ломци  е залепена издадена заповед № 5 от 29.09.2023 год.  от ВРИД кмет, в точка 3 от същата е посочено, че нарежда цит.: „лепене на агитационни материали по електрически стълбове, ел.табла, частни домове и обществени сгради“, в т. 4 от същата заповед е записано: „агитационни материали да се лепят само по витринните стъкла на бившата аптека“. По отношение на с. Осиково: при проверката на място се установи, че на няколко ел. стълба по главната улица на селото и на трафопост срещу сградата на кметството има залепени предизборни плакати на същият кандидат за кмет, както и на други кандидати участващи в изборите на 29.10.2023 год. След телефонен разговор с кметския наместник се установи, че няма издадена писмена заповед за определяне на място за поставяне на агитационни материали. Дадено е устно разрешение политическите сили да поставят агитационните материали по свое усмотрение, където им е удобно. В село Дриново е издадена заповед № 2 от 29.09.2023 год. на ВРИД кмет на селото, съгласно която за място на поставяне на агитационни материали е определен района на ритуалната сграда, като периметъра на този район не е конкретизиран. В района около ритуалната зала, се установиха залепени предизборни плакати на кандидати от различни партии и коалиции, вкл. и на кандидата за кмет на община Попово от коалиция „Граждани за общината“. В село Еленово е издадена заповед № 19 от 29.09.2023 год. на ВРИД кмет на селото за поставяне на агитационни материали на оградата на училището. Установи се, че на витрината на пекарната (фурната) в селото, която е частна собственост на неустановено лице от Пловдив или Стара Загора са залепени агитационните материали на няколко от участващите в изборите кандидати, вкл. и на кандидата за кмет на община Попово от коалиция „Граждани за общината“.  В село Водица е издадена заповед № 2 от 02.10.2023 год. на ВРИД кмет, залепена на видно място на входа на кметството в която са определени  места за поставяне на агитационни материали на „ел. табло на кметството, ел. табло на центъра до паметника, чакалнята на магазина и сградата“. Установиха се залепени агитационни материали на ел. табло на кметството, ел. табло на центъра до паметника на няколко от участващите в изборите кандидати, вкл. и на кандидата за кмет д-р Веселинов от коалиция „Граждани за общината“. В село Светлен бяха установени плакати поставени на 3 броя ел. стълбове от входа откъм гр. Попово към центъра – 2бр. на кандидата за кмет д-р Веселинов и 1бр. на независимия кандидат Ивайло Венков. Определеното „място за залепване на афиши за агитация“ съгласно Заповед № 5/15.09.2023 год. на кмета на с. Светлен, е “витрината на центъра на селото собственост на ЗК „Напредък“ с. Светлен“.За  село Конак е  издадена Заповед № 1/03.10.2023 год. на кмета на селото  във връзка с поставянето на агитационни материали, според която определените за това места са сградата на кметство. Установи се поставен плакат на кандидата за кмет на община Попово от коалиция „Граждани за общината“ поставен на гърба на указателната табела на входа на населеното място. За село Гагово е издадена Заповед № 9/03.10.2023 год.  на ВРИД кмет, с която е определено като място за поставяне на агитационни материали магазина на РПК „Авангард“.  Към момента на проверката не бяха установени агитационни материали извън определените за това места. Изпълняващия длъжността кмет поясни, че взема незабавни и своевременни мерки за премахване на неправилно поставените агитационни материали.
При проверката комисията не е установила разлепени агитационни материали по дървета в посечените населени места. Всички горецитирани заповеди издадени от посочените кметове на населени места /ВРИД кмет/ и кметски наместници са залепени на видни места на входа на сградите на съответните кметства.
 След като обсъди подробно изложената фактическа обстановка в съставения констативен протокол и като взе предвид разп. на ИК и издадена  заповед № З-23-674/26.09.2023 год. кмета на община Попово, с която са  определени местата за поставяне на агитационни материали в гр. Попово, както и пункт IV от същата в който е указано, че кметовете и кметските наместници на населените места на територията на Община Попово следва да определят със свои заповеди местата за поставяне на агитационни материали в съответствие с ИК и да ги оповестят чрез обявяване на заповедта  на сградата на съответното кметство, ОИК констатира извършени нарушения на Изборния кодекс, изразяващи се в неправомерно разлепени агитационни материали в село Светлен и село Конак, поради което намира жалбата за частично основателна.
С оглед на гореизложеното и на основание чл. 87, ал. 1, т.1 и т. 22 във вр. с чл.183, ал.3 от Изборния кодекс, Общинската избирателна комисия  - Попово
РЕШИ:
РАЗПОРЕЖДА  на ВРИД кмет на село Светлен НЕЗАБАВНО да премахне всички агитационни материали поставени по електрическите стълбове на село Светлен в нарушение на чл.183 ал.3 от Изборния кодекс и Заповед № 5/15.09.2023 год. на кмета на с. Светлен.
РАЗПОРЕЖДА  на кметски наместник на село Конак НЕЗАБАВНО да премахне всички агитационни материали, поставени  на указателните табели на село Конак в нарушение на чл.183 ал.3 от Изборния кодекс и Заповед № 1/03.10.2023 год. на кметски наместник на с. Конак.
Оставя без УВАЖЕНИЕ жалбата във връзка с неправомерно поставени агитационни материали в останалата й част , като неоснователна.

Гласували „ЗА“-: Галин Цанков Иванов, Данчо Колев Николаев, Таня Иванова Михова, Пеньо Христов Димитров., Елиз Юсеинова Енверова Надя Георгиева Тодорова-Антонова, Ивета Атанасова Иванова, Силвия Пеева Стоянова, Елена Валентинова Цанева, Димитър Добрев Ковачев /10/

Гласували „ПРОТИВ“ - няма.

С 10 гласа „ЗА“ и 0 гласа “ПРОТИВ“, ОИК Попово, РЕШЕНИЕТО Е ПРИЕТО

По трета точка от дневния ред:

РЕШЕНИЕ
№ 100
Попово
14.10.2023г.

ОТНОСНО: Разпореждане на кметовете на населени места в община Попово да приведат в изпълнение издадените от тях заповеди за определяне местата за поставяне на агитационни материали във връзка с произвеждането на изборите за кметове и общински съветници на 29 октомври 2023г. 

Предвид зачестилите жалби до ОИК- Попово от страна на представители на политическите сили за неправомерно  поставяне на агитационни материали / плакати / на  местата, определени със заповеди на кметовете на населените места в община Попово, ОИК-Попово на основание правомощията си по чл. 87, ал.1, т.1, във вр. с чл. 183, ал.3 от Изборния кодекс, 
Р Е Ш И: 
            Разпорежда на всички кметове и кметски наместници на населени места в община Попово незабавно да приведат в изпълнение  издадените от тях заповеди относно определяне местата за поставяне на агитационни материали във връзка с произвеждането на изборите за кметове и общински съветници на 29 октомври 2023г. като в съответствие с разпоредбите на чл.186, ал.1 от Изборния кодекс пристъпят към  премахване или изземване на агитационните материали, поставени или разпространени в нарушение на избирателния кодекс.При необходимост да потърсят съдействие от органите на МВР.
           Премахването на незаконно поставените агитационни материали не е еднократен акт, а непрекъснат процес през  целия период на подготовката и произвеждането на местните избори.
           За неизпълнение разпореждането на ОИК-Попово,  кметовете и кметските наместници носят лична отговорност и ще им се издават актове за установено административно нарушение  съгласно чл.495, ал.1 от Изборния кодекс. 
           Копие от решението да се изпрати  на всички кметове и кметски наместници  чрез администрацията на община Попово.
Гласували „ЗА“-: Галин Цанков Иванов, Данчо Колев Николаев, Таня Иванова Михова, Пеньо Христов Димитров., Елиз Юсеинова Енверова Надя Георгиева Тодорова-Антонова, Ивета Атанасова Иванова, Силвия Пеева Стоянова, Елена Валентинова Цанева, Димитър Добрев Ковачев /10/

Гласували „ПРОТИВ“ - няма.

С 10 гласа „ЗА“ и 0 гласа “ПРОТИВ“, ОИК Попово, РЕШЕНИЕТО Е ПРИЕТО

Галин Цанков: Колеги, имате ли други предложения и въпроси. Щом няма такива, закривам заседанието.

Заседанието на комисията приключи в 17.00 часа.
ПРЕДСЕДАТЕЛ:      
Галин Цанков

 СЕКРЕТАР:
   Надя Георгиева